Διορισμός υπαλλήλων με σχέση εργασίας δημοσίου δικαίου που υπάγονται στις διατάξεις του Υπαλληλικού Κώδικα
Κοινοποίηση πίνακα διοριστέων από το ΑΣΕΠ στον οικείο Φορέα
Έγγραφο δημόσιας υπηρεσίας/δημόσιου φορέα
Ως υπάλληλοι διορίζονται μόνο Ελληνες και Ελληνίδες πολίτες. Οι πολίτες των κρατών-μελών της Ευρωπαϊκής ΄Ενωσης επιτρέπεται να διορίζονται σε θέσεις οι οποίες δεν εμπίπτουν στην εξαίρεση της παρ. 4 του άρθρου 39 Συνθ. Ε.Κ., σύμφωνα με τα προβλεπόμενα γι` αυτούς σε ειδικό νόμο (ν. 2431/1996, όπως ισχύει, με τους περιορισμούς του άρθρου 1 παρ. 1 αυτού και σχετική εγκύκλιος στον σύνδεσμο). Ο διορισμός αλλοδαπών πολιτών των κρατών, που δεν είναι μέλη της Ευρωπαϊκής Ενωσης, επιτρέπεται μόνο στις προβλεπόμενες από ειδικούς νόμους περιπτώσεις (Βορειοηπειρώτες, Κύπριοι Ομογενείς και Ομογενείς αλλοδαποί, που προέρχονται από την Κωνσταντινούπολη και από τα νησιά Ίμβρο και Τένεδο και ομογενείς εξ Αιγύπτου, υπό την προϋπόθεση ότι η ιδιότητά τους ως Ελλήνων, κατά το γένος και τη συνείδηση, αποδεικνύεται με άλλους τρόπους, σύμφωνα με τα οριζόμενα στο ν.δ. 3832/1958, όπως ισχύει, χωρίς να απαιτείται πιστοποιητικό ελληνικής ιθαγένειας).
Οι άνδρες κατά το χρόνο διορισμού πρέπει να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα από αυτές. Εξαίρεση: Δεν απαιτείται εκπλήρωση των στρατιωτικών υποχρεώσεων για τους πολίτες κράτους της Ευρωπαϊκής Ενώσεως, για τους οποίους δεν προβλέπεται στη χώρα τους τέτοια υποχρέωση.
Το κατώτατο όριο ηλικίας διορισμού, κατά κατηγορία, ορίζεται ως ακολούθως: Για τις κατηγορίες ΠΕ, ΤΕ και ΔΕ το 21ο έτος της ηλικίας. Για την κατηγορία ΥΕ το 20ό έτος της ηλικίας. Ανώτατα όρια ηλικίας διορισμού μπορεί να καθορίζονται με την οικεία προκήρυξη μετά από γνώμη του οικείου φορέα και απόφαση του Υπουργού Εσωτερικών, , εφόσον απαιτούνται από τη φύση και τις ιδιαιτερότητες των καθηκόντων των προς πλήρωση θέσεων. Τα ανωτέρω δεν εφαρμόζονται στους μετακλητούς και επί Θητεία υπαλλήλους του Δημοσίου και των νομικών προσώπων δημοσίου δικαίου. Παρεκκλίσεις από το κατώτατο όριο ηλικίας μπορεί να καθορίζεται μόνο για εξαιρετικούς υπηρεσιακούς λόγους με προεδρικά διατάγματα, που εκδίδονται με πρόταση του Υπουργού Εσωτερικών, Δημόσιας Διοίκησης και Αποκέντρωσης και του κατά περίπτωση αρμόδιου Υπουργού, ύστερα από γνώμη της Α.Δ.Ε.Δ.Υ. Για τη συμπλήρωση των ανωτέρω κατώτατων και ανώτατων ορίων ηλικίας για διορισμό, ως ημέρα γέννησης θεωρείται η 1η Ιανουαρίου του έτους γέννησης για το κατώτατο όριο και η 31η Δεκεμβρίου του αντίστοιχου έτους για το ανώτατο.
Υπάλληλοι διορίζονται όσοι έχουν την Υγεία που τους επιτρέπει την εκτέλεση των καθηκόντων της αντίστοιχης θέσης. Η έλλειψη φυσικών σωματικών δεξιοτήτων δεν εμποδίζει το διορισμό, εφόσον ο υπάλληλος, με την κατάλληλη και δικαιολογημένη τεχνική υποστήριξη, μπορεί να ασκήσει τα καθήκοντα της αντίστοιχης θέσης. Ειδικές διατάξεις για το διορισμό ατόμων με αναπηρία δεν θίγονται. Η υγεία των υποψήφιων υπαλλήλων να ασκήσουν τα καθήκοντα της αντίστοιχης θέσης, πιστοποιείται με γνωματεύσεις (α) παθολόγου ή γενικού ιατρού και (β) ψυχιάτρου, είτε του δημοσίου είτε ιδιωτών, με βάση παραπεμπτικό έγγραφο, στο οποίο περιγράφονται από την υπηρεσία τα καθήκοντα της θέσης που πρόκειται να καταληφθεί.
Δεν διορίζονται υπάλληλοι: α) Όσοι καταδικάσθηκαν για κακούργημα και σε οποιαδήποτε ποινή για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος, καθ` υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής. β) Οι υπόδικοι που έχουν παραπεμφθεί με τελεσίδικο βούλευμα για κακούργημα ή για πλημμέλημα, έστω και αν το αδίκημα έχει παραγραφεί. Η ανικανότητα προς διορισμό αίρεται μόνο με την έκδοση του κατά το άρθρο 47 παρ.1 του Συντάγματος διατάγματος που αίρει τις συνέπειες της ποινής.
Τα άτομα με αναπηρία που διορίζονται με γενικές ή ειδικές διατάξεις, η υγεία και η φυσική καταλληλότητα πιστοποιούνται από τις αρμόδιες υγειονομικές επιτροπές, με βάση παραπεμπτικό έγγραφο, στο οποίο περιγράφονται από την Υπηρεσία τα καθήκοντα της θέσης που πρόκειται να αναλάβει ο υπάλληλος.
Δεν διορίζονται υπάλληλοι όσοι απολύθηκαν από θέση δημόσιας υπηρεσίας ή Ο.Τ.Α. ή άλλου νομικού προσώπου του δημόσιου τομέα, λόγω επιβολής της πειθαρχικής ποινής της οριστικής παύσης ή λόγω καταγγελίας της σύμβασης εργασίας για σπουδαίο λόγο, οφειλόμενο σε υπαιτιότητα του εργαζομένου, αν δεν παρέλθει πενταετία από την απόλυση. Για τη διαπίστωση του ως άνω κωλύματος διορισμού υποβάλλεται υπεύθυνη δήλωση από τον ενδιαφερόμενο, το αληθές περιεχόμενο της οποίας ελέγχεται αυτεπαγγέλτως από την αρμόδια υπηρεσία διορισμού με βάση τα στοιχεία που τηρούνται στο Μητρώο Απογραφής Ελληνικού Δημοσίου.
Δεν διορίζονται υπάλληλοι όσοι, λόγω καταδίκης, έχουν στερηθεί τα πολιτικά τους δικαιώματα και για όσο χρόνο διαρκεί η στέρηση αυτή.
Δεν διορίζονται υπάλληλοι όσοι τελούν υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις. Η ανικανότητα προς διορισμό αίρεται μόνο με την έκδοση του κατά το άρθρο 47 παρ.1 του Συντάγματος διατάγματος που αίρει τις συνέπειες της ποινής.
Προϋποθέσεις περί μη τέλεσης αξιόποινων πράξεων
Αφορά στον διορισμό μόνιμου υπαλλήλου μετά την έκδοση των αποτελεσμάτων επιτυχόντων είτε γραπτού διαγωνισμού, είτε με σειρά προτεραιότητας μέχρι και την δημοσίευση του διορισμού στο Φύλλο Εφημερίδας της Κυβέρνησης (ΦΕΚ).
Γνωμάτευση υγείας υποψήφιου υπαλλήλου ότι μπορεί να ασκήσει τα καθήκοντα της θέσης από παθολόγο ή γενικό ιατρό και ψυχίατρο.
Πιστοποιητικό στρατολογικής κατάστασης υποψήφιου υπαλλήλου
Αντίγραφο ποινικού μητρώου υποψήφιου υπαλλήλου
Αστυνομικό δελτίο ταυτότητας ή ληξιαρχική πράξη γέννησης υποψήφιου υπαλλήλου.
Πιστοποιητικό περί μη θέσης σε δικαστική συμπαράσταση υποψήφιου υπαλλήλου
Πιστοποιητικό υγείας για άτομα με αναπηρία.
Έκδοση ηλεκτρονικής υπεύθυνης δήλωσης από τον ενδιαφερόμενο (άρ. 8 ν. 1599/86) περί μη ύπαρξης κωλύματος διορισμού
Η υγεία των υποψήφιων υπαλλήλων να ασκήσουν τα καθήκοντα της αντίστοιχης θέσης, πιστοποιείται με γνωματεύσεις (α) παθολόγου ή γενικού ιατρού και (β) ψυχιάτρου, είτε του δημοσίου είτε ιδιωτών, με βάση παραπεμπτικό έγγραφο, στο οποίο περιγράφονται από την υπηρεσία τα καθήκοντα της θέσης που πρόκειται να καταληφθεί. Ειδικά για τα άτομα με αναπηρία που διορίζονται με γενικές ή ειδικές διατάξεις, η υγεία και η φυσική καταλληλότητα πιστοποιούνται από τις αρμόδιες υγειονομικές επιτροπές, με βάση παραπεμπτικό έγγραφο, στο οποίο περιγράφονται από την Υπηρεσία τα καθήκοντα της θέσης που πρόκειται να αναλάβει ο υπάλληλος.
Η διαδικασία αφορά στην πιστοποίηση της στρατολογικής κατάστασης ή την πιστοποίηση όλων ή μερικών στρατολογικών μεταβολών, καθώς οι άνδρες κατά το χρόνο διορισμού τους πρέπει να έχουν εκπληρώσει τις στρατιωτικές τους υποχρεώσεις ή να έχουν νόμιμα απαλλαγεί από αυτές. Αναζητάται αυτεπαγγέλτως από την Υπηρεσία χωρίς την εξουσιοδότηση του διοριζόμενου (ν. 3242/2004 και 3448/2006).
Η διαδικασία αφορά στη χορήγηση αντίγραφου ποινικού μητρώου καθώς δεν διορίζονται υπάλληλοι: α) ΄Οσοι καταδικάσθηκαν για κακούργημα και σε οποιαδήποτε ποινή για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος, καθ` υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής. β) Οι υπόδικοι που έχουν παραπεμφθεί με τελεσίδικο βούλευμα για κακούργημα ή για πλημμέλημα της περίπτωσης α`, έστω και αν το αδίκημα έχει παραγραφεί. γ) Οσοι, λόγω καταδίκης, έχουν στερηθεί τα πολιτικά τους δικαιώματα και για όσο χρόνο διαρκεί η στέρηση αυτή.
Η διαδικασία αφορά στην έκδοση πιστοποιητικού περί μη θέσης σε δικαστική συμπαράσταση. Πιστοποιείται ότι ο αιτών, ή εκείνος για λογαριασμό του οποίου κατατέθηκε η αίτηση, δεν έχει τεθεί σε δικαστική συμπαράσταση με δικαστική απόφαση. Εάν έχει εκδοθεί δικαστική απόφαση δεν εκδίδεται το πιστοποιητικό και ενημερώνεται σχετικά ο αιτών. Δεν διορίζονται υπάλληλοι όσοι τελούν υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις.
Για τα άτομα με αναπηρία που διορίζονται με γενικές ή ειδικές διατάξεις, η υγεία και η φυσική καταλληλότητα πιστοποιούνται από τις αρμόδιες υγειονομικές επιτροπές, με βάση παραπεμπτικό έγγραφο, στο οποίο περιγράφονται από την Υπηρεσία τα καθήκοντα της θέσης που πρόκειται να αναλάβει ο υπάλληλος.
Για τη διαπίστωση του κωλύματος διορισμού ότι ο διοριζόμενος δεν έχει απολυθεί από θέση δημόσιας υπηρεσίας ή Ο.Τ.Α. ή άλλου νομικού προσώπου του δημόσιου τομέα, λόγω επιβολής της πειθαρχικής ποινής της οριστικής παύσης ή λόγω καταγγελίας της σύμβασης εργασίας για σπουδαίο λόγο, οφειλόμενο σε υπαιτιότητά του και αν ναι ότι έχει παρέλθει πενταετία από την απόλυση, υποβάλλεται υπεύθυνη δήλωση από τον ενδιαφερόμενο, το αληθές περιεχόμενο της οποίας ελέγχεται αυτεπαγγέλτως από την αρμόδια υπηρεσία διορισμού με βάση τα στοιχεία που τηρούνται στο Μητρώο Απογραφής Ελληνικού Δημοσίου.
Η αναζήτηση του φωτοαντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/ Η ηλικία αποδεικνύεται από το δελτίο αστυνομικής ταυτότητας και, σε περίπτωση αμφισβήτησης, από τη ληξιαρχική πράξη γέννησης που έχει συνταχθεί εντός ενενήντα (90) ημερών από τη γέννηση. Αν δεν υπάρχει τέτοια πράξη, η ηλικία αποδεικνύεται από τα μητρώα αρρένων για τους άνδρες και από το γενικό μητρώο δημοτών (δημοτολόγιο) για τις γυναίκες.
Κατάθεση από τον αιτούντα (δια ζώσης ή ταχυδρομικά)
Άρθρο 45 της Συνθήκης για τη Λειτουργία της Ευρωπαϊκής Ένωσης (ΣΛΕΕ) (πρώην άρθρο 39 της ΣΕΚ)
Διορισμός σε δημόσιες θέσεις ομογενών από Β.Ηπειρο, Κύπρο κλπ.
Έκδοση Προεδρικών Διαταγμάτων για τον καθορισμό θέσεων ή ειδικοτήτων, στις οποίες επιτρέπεται ο διορισμός ή η πρόσληψη πολιτών των Κρατών Μελών της Ευρωπαϊκής Ενωσης, καθώς και εκείνες που επιφυλάσσονται μόνο σε Ελληνες πολίτες, λόγω συνδρομής των προϋποθέσεων εφαρμογής της παρ. 4 του άρ8ρου 48 Συνθ. Ε.Ο.Κ.
άρ. 4-10: Προϋποθέσεις Διορισμού (προσόντα και κωλύματα διορισμού) άρ. 17: Δημοσίευση και κοινοποίηση πράξης διορισμού άρ. 18: Κατάρτιση υπαλληλικής σχέσης άρ 19: Ορκωμοσία και ανάληψη υπηρεσίας
Με το παρόν άρθρο αντικαταστάθηκε η παρ. 2 του άρ. 7 του ν. 3528/2007.
Με το παρόν άρθρο προστέθηκε το τελευταίο εδάφιο της παρ. 1 του άρ. 10 του ν. 3528/2007.
Η μη εκπλήρωση στρατιωτικών υποχρεώσεων αποτελεί κώλυμα διορισμού, εφόσον αυτές δεν έχουν εκπληρωθεί κατά το χρόνο διορισμού του υπαλλήλου.
Με το παρόν άρθρο προστέθηκε το δεύτερο εδάφιο του άρ. 9 του ν. 3528/2007.
Με το παρόν άρθρο προστέθηκε η παρ. 3 του άρ. 7 του ν. 3528/2007.
Tο άρθρο 45, παράγραφοι 1 έως 3, της Συνθήκης για τη Λειτουργία της Ευρωπαϊκής Ένωσης (ΣΛΕΕ) καθιερώνει τη θεμελιώδη αρχή της ελεύθερης κυκλοφορίας των εργαζομένων και την κατάργηση κάθε διακρίσεως λόγω ιθαγενείας μεταξύ των εργαζομένων των κρατών μελών. Το άρθρο 45, παράγραφος 4, προβλέπει, ωστόσο, ότι οι διατάξεις του άρθρου αυτού δεν εφαρμόζονται προκειμένου περί απασχολήσεως στη δημόσια διοίκηση.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999 (ΦΕΚ 45 Α΄). Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτησης θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Οι διοριστέοι διατίθενται με απόφαση του Α.Σ.Ε.Π. κατά τη σειρά που έχουν στον οικείο πίνακα κατάταξης, σε συνδυασμό με τη δήλωση προτίμησής τους, στους φορείς διορισμού τους.
Μέσα σε δέκα (10) ημέρες από τη διάθεση των διοριστέων, κάθε φορέας καλεί τους διατεθέντες σε αυτό να υποβάλουν μέσα σε είκοσι (20) ημέρες τα απαιτούμενα δικαιολογητικά διορισμού.
Η αρμόδια Διεύθυνση Διοικητικών Υπηρεσιών/Προσωπικού εκδίδει παραπεμπτικό έγγραφο για την πιστοποίηση της υγείας διοριστέου στο Δημόσιο από ιατρό παθολόγο ή ψυχίατρο και στη συνέχεια ο διοριζόμενος συγκεντρώνει και υποβάλει τα απαιτούμενα δικαιολογητικά στην ανωτέρω Διεύθυνση.
Περίληψη της πράξης διορισμού δημοσιεύεται στην Εφημερίδα της Κυβερνήσεως.
Η περίληψη της πράξης διορισμού που δημοσιεύεται στην Εφημερίδα της Κυβερνήσεως κοινοποιείται στον διοριζόμενο το αργότερο εντός τριάντα (30) ημερών από τη δημοσίευση. Η κοινοποίηση στον διοριζόμενο γίνεται με έγγραφο της οικείας αρχής, στο οποίο αναγράφεται ο αριθμός του Φύλλου της Εφημερίδας της Κυβερνήσεως όπου δημοσιεύθηκε η περίληψη της πράξης διορισμού και το οποίο επιδίδεται επί αποδείξει στην κατοικία του είτε στον ίδιο είτε σε πρόσωπο που συνοικεί με αυτόν.
Η αποδοχή του διορισμού δηλώνεται με την ορκωμοσία. Η ορκωμοσία βεβαιώνεται με πρωτόκολλο, που χρονολογείται και υπογράφεται από τον ορκιζόμενο και το όργανο ενώπιον του οποίου ορκίζεται. Η ανάληψη καθηκόντων πιστοποιείται με έκθεση, που υπογράφεται από τον προϊστάμενο της οικείας υπηρεσίας και τον υπάλληλο. Η έκθεση φέρει αριθμό πρωτοκόλλου της χρονολογίας ανάληψης καθηκόντων.
Η αρμόδια Διεύθυνση Διοικητικών Υπηρεσιών ελέγχει τα προσκομισθέντα δικαιολογητικά, προκειμένου να διαπιστώσει αν διαπιστώνονται τα προσόντα διορισμού και δεν συντρέχουν τα κωλύματα διορισμού και εν συνεχεία προβαίνει εντός τριών (3) μηνών σε αυτεπάγγελτο έλεγχο γνησιότητας των δικαιολογητικών.
Μετά από την έκδοση πράξης διορισμού, ο φορέας υποχρεούται να αποστείλει στο Α.Σ.Ε.Π. αντίγραφο της πράξης ανάληψης υπηρεσίας.
Με το έγγραφο της πράξης διορισμού τάσσεται και εύλογη προθεσμία τριάντα (30) το πολύ ημερών για ορκωμοσία του διοριζομένου και ανάληψη υπηρεσίας. Αν δεν καθορίζεται τέτοια προθεσμία, θεωρείται ότι έχει ταχθεί προθεσμία τριάντα (30) ημερών. Η προθεσμία αυτή μπορεί να παραταθεί έως έξι (6) μήνες, μόνο μία φορά, για εξαιρετικούς λόγους.
Εκκίνηση Διαδικασίας- Κοινοποίηση πίνακα διοριστέων από το ΑΣΕΠ στον οικείο Φορέα
Κλήση διοριστέων για υποβολή των απαιτούμενων δικαιολογητικών διορισμού
Παραλαβή δικαιολογητικών διορισμού από την αρμόδια Διεύθυνση Διοικητικών Υπηρεσιών
Έκδοση και δημοσίευση σε ΦΕΚ της πράξης διορισμού
Κοινοποίηση πράξης διορισμού και προθεσμίας ορκωμοσίας στον διοριστέο
Έκδοση πρωτοκόλλου ορκωμοσίας και έκθεσης ανάληψης καθηκόντων
Έλεγχος δικαιολογητικών από την αρμόδια Διεύθυνση Διοικητικών Υπηρεσιών
Αποστολή στο ΑΣΕΠ αντίγραφου πράξης ανάληψης υπηρεσίας
Διορισμός μόνιμου υπαλλήλου# ERR7a58a0fce06c1dd5fe25bb8dfb063d7b